
Gluténmentes életmód avagy fogyasztói preferenciák és piaci trendek Magyarországon

A gluténmentes életmód Magyarországon egyre nagyobb térhódítást nyer, amelyet részben egészségügyi szükségletek, részben pedig fogyasztói preferenciák alakítanak. A gluténérzékenység (cöeliákia) elterjedése mellett az egészségtudatosság növekedése is hozzájárul a gluténmentes termékek iránti kereslet növekedéséhez. Bár sokan orvosi diagnózis alapján követik ezt az étrendet, egyre többen választják önszántukból is a gluténmentes élelmiszereket, abban a hitben, hogy azok egészségesebbek, jobban támogatják a jó közérzetet vagy segítenek a fogyásban.
A kutatás relevanciája kiemelkedő a jelenlegi gluténmentes termékek piacán, mivel jelentős fejlődés tapasztalható. Az élelmiszeripar folyamatosan bővíti kínálatát, új gluténmentes ételek jelennek meg a szupermarketek polcain és a speciális élelmiszereket kínáló kisboltokban. Ezek a termékek már nemcsak gluténérzékenyek számára készülnek, hanem az egészségtudatos közönség igényeit is figyelembe veszik. A termékek fejlődése technológiai innovációkkal is párosul, hogy a gluténmentes élelmiszerek minőségben és ízben is megfeleljenek a hagyományos termékekkel szemben támasztott elvárásoknak.
Kutatásom során a gluténmentes termékek piacát vizsgálom, azon belül is a fogyasztói preferenciákat és a piaci trendeket. Dolgozatom elméleti részében elsőkörben részletesen ismertetem a gluténérzékenységet, mint ételintolerancia elterjedését, fogalmát és szerepét az étrendben. Majd a fogyasztói preferenciákat, valamint motivációit, és a gluténmentes termékek iránti keresletet veszem górcső alá. Emellett megvizsgálom a gluténmentes termékek piacán végbemenő növekedéseket, kihívásokat és innovációkat.
A dolgozat gyakorlati részében szeretném feltárni mennyire fontos a gluténérzékenység megfelelően való kezelése, illetve, hogy a fogyasztók milyen kihívásokkal szembesülnek a diéta során. A szakirodalmak, valamint az online kérdőíves megkérdezés alapján szeretném bemutatni, a jelenlegi fogyasztói preferenciákat, illetve, hogy hogyan változott a gluténmentes termékek piaca Magyarországon.



